Faapuupuu le mataupu:  Na faapea mai se taupousa lotu Puta, na iʻu ina tuu o ia i le falemaʻi, ina ua matuā sasaina o ia e se tasi na ia tauvā i ai, o lē na manaʻo e fai lana galuega o le pule o se malumalu i Saina. O Wei Hui, o se taupousa lotu Puta e taʻua o le bhikkhuni, na ia faapea mai, ua musu taʻitaʻi lotu e faia se gaoioiga ina ua tuua o ia i le alavai ua tumu i le toto ina ua uma le osofaʻiga. Na tuuina atu iā te ia le tofiga mamalu o le faifeʻau sili i le Malumalu o Jingzhou Tienv i le itumalo o Hubei i le ogatotonu o Saina, ae sa manaʻo foʻi i ai lona fili o Xi Jing, o lē ua molia nei i le osofaʻia o Wei Hui ina ia lē toe galue ai o ia. O le tamaʻitaʻi faifeʻau o le lotu Puta o Wei Hui o loo taoto i le alavai ma ua lilofia i le toto ina ua uma le osofaʻiga. Na ave loa o ia i le falemaʻi, lea na ia taʻua ai o se lipoti faafomaʻi na faamaonia ai na matuā manuʻa o ia. Na lipotia mai e le nusipepa The People's Daily, o Wei Hui e 39 tausaga, o loo iai pea i le falemaʻi, na ia faailoa atu i le aufaasālalau le ata o ia ina ua uma ona sasaina o ia, ona sa mumusu ona taʻitaʻi lotu e faia se gaoioiga e tusa ai o le mea na tupu, ma sa latou lē manatu mamafa i ai. Na ia faapea mai: ʻNa tuua aʻu o loo taoto i le alavai ma o oʻu ofu ua pala i le toto. E iai se lipoti faafomaʻi e faamaonia ai sa matuā manuʻa lava aʻu, peitaʻi e foliga mai e iai ni manatu e faapea, o aʻu lava le mea na māfua ai ona ou oo i lenei tulaga.' O le lipoti faafomaʻi a Wei Hiu, lea na faaalia ai na matuā manuʻa o ia i le osofaʻiga na faia i ai. Ae o lana paga o Xi Jing, 41 tausaga, ua ia faapea mai o tuuaiga e faapea o ia lea na faia le osofaiga, e leai se uiga, e ui lava i le mea moni na fai mai ai Wei Hui na ia faailoaina o ia. Na ia faapea mai: ʻE lē fiafia lava Wei Hui ona sa talosagaina aʻu ou te faia le galuega a o ia toe malosi mai i le falemaʻi. 'O le mea moni na ofo mai iā te aʻu le avanoa e sui ai o ia, o se faamaoniga manino lea o le talitonuga o o matou taʻitaʻi lotu e lē saʻo ia tuuaʻiga.' E tusa ai ma tusitusiga paia a le lotu Puta, na faavaeina e Buddha le faatulagaga o le bhikkhunis po o le ʻaumaga fafine ina ua mavae le lima tausaga talu ona ia faavaeina le uluaʻi faifeʻau Puta. E ui lava na iʻu ina mou atu le faatulagaga a tamaʻitaʻi, ae na toe faafoʻisia mai i le 2007 ina ua uma ona faia se konafesi i Siamani faatasi ma...
Na faapea mai se taupousa o le lotu Puta na matuā sasaina o ia e se tasi na fia maua lana galuega. Na matuā ita lava Wei Hui ina ua lē faia se gaoioiga e ona taʻitaʻi lotu. O ata na puʻeina ina ua uma le osofaʻiga na tuuaʻia, o loo faaalia ai o loo taoto o ia i le alavai ua pala i le toto. Ae na teena e lona tauva o Xi Jing ia moliaga ma faapea mai e "leai se uiga" o ia moliaga Na ia faapea mai na lē fiafia lona toeaina muamua ona sa talosagaina o ia e avea ma pule.